תהילים פ"ד

תהילים פ"ד הוא המזמור ה-84 בספר תהילים וחלק מאחד עשר המזמורים המיוחסים לבני קורח.

 תוכן המזמור 

מזמור פ"ד מורכב משלושה עשר פסוקים ומחולק לשני חלקים:

א'-ח'

המזמור נפתח בתיאורי המשוררים את כיסופיהם ואהבתם לבית המקדש ולאלוהים: "נִכְסְפָה וְגַם כָּלְתָה נַפְשִׁי לְחַצְרוֹת ה' לִבִּי וּבְשָׂרִי יְרַנְּנוּ אֶל אֵל חָי" (ג'). המשוררים מהללים את יושבי בית ה': "אַשְׁרֵי יוֹשְׁבֵי בֵיתֶךָ עוֹד יְהַלְלוּךָ סֶּלָה" (ה'), וגם את עולי הרגל: "יֵלְכוּ מֵחַיִל אֶל חָיִל יֵרָאֶה אֶל אֱלֹהִים בְּצִיּוֹן" (ח').

ט'-י"ג

החלק השני של המזמור נפתח בהזכרת בקשת המשוררים בקיצור: "מָגִנֵּנוּ רְאֵה אֱלֹהִים וְהַבֵּט פְּנֵי מְשִׁיחֶךָ" (י'). לאחר ההזכרה מדגישים המשוררים כי עדיף לשבת אפילו בסף בית ה', מלשבת באהלי רשע: "כִּי טוֹב יוֹם בַּחֲצֵרֶיךָ מֵאָלֶף בָּחַרְתִּי הִסְתּוֹפֵף בְּבֵית אֱלֹהַי מִדּוּר בְּאׇהֳלֵי רֶשַׁע" (י"א).

המזמור נחתם בציפיית המשוררים: "כִּי שֶׁמֶשׁ וּמָגֵן ה' אֱלֹהִים חֵן וְכָבוֹד יִתֵּן ה' לֹא יִמְנַע טוֹב לַהֹלְכִים בְּתָמִים (י"ב), ה' צְבָאוֹת אַשְׁרֵי אָדָם בֹּטֵחַ בָּךְ" (י"ג).

 בתפילה היהודית 
בנוסח הספרדים ועדות המזרח, המזמור נאמר כחלק מסדר הקורבנות אותו אומרים לפני תפילת מנחה.

קטע התפילה "אַשְׁרֵי יוֹשְׁבֵי בֵיתֶךָ" (בקיצור 'אשרי') נפתח בפסוק ה' בפרק.

"אַשְׁרֵי" נאמר פעמיים בתפילת שחרית (בפסוקי דזמרא ולפני קדושה דסידרא, בשבת ויום טוב שאין אומרים קדושה דסידרא בשחרית, אומרים אותו לפני הוצאת ספר תורה), וכן בתחילת תפילת מנחה, וברוב הקהילות בפתיחת הסליחות.

על הפסוק האחרון בפרק נאמר בתלמוד הירושלמי . בשל כך, הוא משולב בקטעי תפילה רבים ובהקשרים רבים, למשל בפסוקי דזמרא, בקדושה דסדרא, בסדר הסליחות, בסדר פיטום הקטורת ובטקס ההבדלה במוצאי שבת.

בתרבות
הביטוי: "ילכו מחיל אל חיל" נובע מפסוק ח' בפרק:

יש שהמליצו על קריאת הפרק כמועילה לרזה מרוב חולי.

במוזיקה החסידית
 ילכו מחיל אל חיל - לחן של הרב שלום ברוכשטאט לרגל יום הולדתו ה-83 של הרבי מליובאויטש בשנת ה'תשמ"המנגנים את הניגון בהתוועדות יום ההולדת ה-83 של הרבי מליובאויטש במרכז חב"ד העולמי – 770, לצפייה באתר יוטיוב.. ללחן ביצועים של זמרים שונים בהם: אהרן רזאל בפרויקט צמאה. מיכאל אזולאי.
 נכספה - מרדכי בן דוד בלחן של משה לאופר באלבום כיסופים. קאבר לשיר בוצע על ידי לוי פולקוביץ, ילד הפלא אברהם חיים גרין ומקהלת שירהנכספה, לוי פולקוביץ, אברהם חיים גרין ומקהלת שירה, להאזנה באתר יוטיוב.. קאבר נוסף לשיר בוצע על ידי יעקב שוואקי ונפתלי משה שניצלר.
 נכספה - ילד הפלא ארי רייך, לחן של אהרון אכסטרייכער, הפקה מוזיקלית משה כהן.
 נכספה - יוסף קרדונר ומאיר קליינרנכספה, יוסף קרדונר ומאיר קליינר, להאזנה באתר יוטיוב..
 ליבי ובשרי - מוטי ויזל ויענקי היל בליווי מקהלת נשמה, לחן של בנצי שטיין, הפקה מוזיקלית נטע לויןליבי ובשרי, מוטי ויזל ויענקי היל, להאזנה באתר יוטיוב..
 ליבי - לחן של לוי פולקוביץ באלבומו טוב לי. ללחן גם דואט של לוי פולקוביץ ויצחק מאירליבי, לוי פולקוביץ ויצחק מאיר, להאזנה באתר יוטיוב.. וגרסת כיסוי של אהרלה סמט ומוטי ויזל. קאבר נוסף לשיר של דובי מייזלעס ומקהלת נרננהא-ל אחד, דובי מייזלעס, להאזנה באתר יוטיוב..
 הפסוק "גם ציפור מצאה בית, דרור קן לה" משולב בשיר "מאן דיהיב" של בערי וועבער בלחן של מאיר אדלר באלבום קרבן.

 קישורים חיצוניים 

 תהילים פ"ד באתר 929 - תנ"ך ביחד
 שיעור מפי חגי בן ארצי באתר יוטיוב

 הערות שוליים 

פ"ד